Izvor: Beoinfo

Sva pravna i fizička lica koji su zakupci prostorija u vlasništvu grada dobiće dodatni popust od pet odsto na sve takse ukoliko istaknu naziv firme na ćirilici, najavio je zamenik gradonačelnika Beograda Goran Vesić i dodao da će ta odluka biti doneta na sutrašnjoj sednici Skupštine grada Beograda.

Vesić je novinarima rekao da je to još jedan primer promovisanja ćirilice i uslov koji je postavljen kompaniji Starbaks.

"Moj uslov prilikom pregovora sa Starbaksom je bio da natpis, pored onog na latinici, bude i na ćirilici", rekao je Vesić i dodao da ako sami ne cenimo svoju kulturu, neće je ceniti ni drugi.